NaiveNeuron/SloPal huggingface dataset:
Beblavý, Miroslav, poslanec NR SR (2014-11-25):
Ďakujem veľmi pekne. Myslím, že každý z kolegov povedal svoj názor a povedal ho aj veľmi jasne, aj, myslím si, presvedčivo. Možno za seba. Myslím si, že ide o politické záväzky. To znamená, nikto nechce ani dlžné úpisy, ani zmenky. Sme tu pred tvárou občanov a navzájom pred sebou a aké politické záväzky si dáme, tak tie potom môžeme plniť. Preto pre mňa je dôležité naozaj, aký postoj zaujme nový alebo budúci predseda Národnej rady, či chce byť objektom, alebo či chce byť aktérom. Či ho uspokojí to, že bude mať druhú najvyššiu ústavnú funkciu, z nej vyplývajúcu prestíž, aj výhody, alebo či tú druhú najvyššiu ústavnú funkciu chce naplniť aj svojím vlastným vkladom, ktorý, povedzme si otvorene, bude v rozpore s doterajšou politikou jeho predchodcu. Na ministerstve školstva pán, teraz už bývalý minister, poukázal minimálne verbálnu ochotu rozísť sa s chybami svojho predchodcu. Otázka je, či bude k tomu ochotný aj tu a či mu to jeho vlastná strana dovolí. A to je niečo, čo by sme podľa mňa mali vedieť predtým, než sa rozhodneme, ako hlasovať. Ďakujem.
Duchoň, Daniel, poslanec NR SR (2014-12-04):
Pán predseda, dajte, prosím, hlasovať o vládnom návrhu zákona o štátnom rozpočte na rok 2015 ako o celku v znení schválených pozmeňujúcich návrhoch.
P. Hrušovský, podpredseda NR SR: (2001-12-18):
(Hlasovanie.) Prítomných je 100 poslancov, za 88, zdržalo sa 8, nehlasovali 4. Návrh sme schválili. Poprosím teraz pána poslanca Ambróša, ktorého poveril, resp. ktorý je aj predsedom výboru, aby ako spoločný spravodajca uvádzal hlasovania k vládnemu návrhu zákona o používaní genetických technológií a geneticky modifikovaných organizmov , ktorý prerokúvame ako tlač 1245 v prvom čítaní, aby uvádzal jednotlivé návrhy na hlasovanie. Pán poslanec Ambróš. L. Ambróš, poslanec: Ďakujem pekne, pán predsedajúci. S ohľadom na oprávnenia, ktoré pre mňa ako spravodajcu výboru vyplývajú z § 73 zákona Národnej rady Slovenskej republiky o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že prerokuje návrh zákona o používaní genetických technológií a geneticky modifikovaných organizmov (tlač 1245) v druhom čítaní. Dajte, prosím, hlasovať.
Blanár, Juraj, podpredseda NR SR (2021-06-17):
Pán poslanec Martin Beluský.
Kučera, Karol, poslanec NR SR (2023-06-14):
Ďakujem pekne. Chcel by som sa k tomu ešte vyjadriť toľko, že naozaj ja som sa snažil veľmi korektne túto tému, si myslím, že tri, tri a pol roka komunikovať smerom k ministerstvu, bol som tam ikskrát, proste vieme, že musím to spomenúť naozaj, že tou hlavnou brzdou celou bola, bolo ministerstvo pod vedením SaS. Či už tvorba zákona o športe, ktorú teraz máme vlastne ako vládnu novelu v parlamente, tak vníma dnes športové hnutie ako veľmi zle, vlastne tú tvorbu celkovú, ju vníma veľmi zle, uchopenú, ale myslím si, že či už pod novým štátnym tajomníkom Rišom Nemcom sme vlastne ten finiš do cieľa vlastne v rámci tejto vládnej novely urobili dobrý a ešte z tohto miesta by som chcel naozaj vyzvať, lebo je pár dní možno času, aby si to športové hnutie navnímalo ešte celkovo, lebo prišiel do toho 61-bodový pozmeňujúci návrh a bolo by fajn, si myslím, z môjho pohľadu, že je to zákon, ktorý bude prínosom. Takisto vieme o voľnom čase dieťaťa, strana SaS proste kvôli tomuto položila vládu a dnes mohlo pritiecť do športu, keď doňho priteká 100 miliónov, trikrát toľko zospodu a rodičia vlastne tie deti by priviedli do klubov a podobne a možnože by sme dneska nemali ten alarmujúci stav a nedošli do tohto bodu, že vlastne musíme suplovať prácu ministerstva školstva v Národnej rade. Ďakujem pekne.
P. Hrušovský, podpredseda NR SR: (2001-12-07):
M. Kňažko, minister kultúry SR: Pán Cabaj, Pro Slovakia, tu sa toľkokrát hovorilo o zrušení, Pro Slovakia je transformovaná. Pro Slovakia existuje ako program s tým istým objemom finančných prostriedkov, s tými istými komisiami, s tou istou praxou. Všetko bude na internete, i projekt, i zdôvodnenie, i suma, čiže na budúci rok Pro Slovakia existuje ako program. Rušila sa tzv. správa. To je v zmysle auditu, že politická zodpovednosť sa má prekrývať so zodpovednosťou ekonomickou. Pani Aibeková, pokiaľ ide o, viete, zasa neviem, na čo tu mám reagovať, pretože hovoríte slová ako nenávisť, spamätajte sa, mikulášska akcia. Na to neviem, čo vám mám povedať. To nesúvisí s kultúrou. Pani Tóthová, čo je Zachráňme kultúru, no, problém bol práve v tom, že vtedy pán minister kultúry jednoducho neodpisoval na listy poslancov. Neprijímal umelecké zväzy. Neprijímal návštevy poslancov. Nedal k nahliadnutiu jediný dokument, preto sa odohralo čosi ako Zachráňme kultúru a všetko, čo s tým súvisí. Dnes také pomery neexistujú. Ktokoľvek z vás, ktorýkoľvek umelecký zväz, ktorýkoľvek umelec jednotlivec jednoducho má prístup na ministerstvo kultúry. Na každú vašu otázku, interpeláciu dostanete odpoveď. Všetky doklady, všetky moje príkazy, všetko je k dispozícii a väčšina z toho je na internete. Žiadna inštitúcia nebola zlikvidovaná, pán Jarjabek, čo bolo zlikvidované, to boli RKC, pretože išlo práve o administratívu. Pán Budaj, viaczdrojové financovanie bude potom, keď bude viac zdrojov. Viac zdrojov nevytvorí ministerstvo kultúry. Prvý systémový krok decentralizácie sa urobil. No a tak by som mohol pokračovať. Pán Hofbauer, ja hovorím o tých rokoch 1993 až 1998. To je šesť rokov. Za tých šesť rokov bolo menej ako za tieto štyri roky. A tak ďalej a tak ďalej, no. Čiže ďakujem za pozornosť.
Nagy, József, minister životného prostredia SR (2011-02-02):
Vážený pán predseda, vážené poslankyne, vážení poslanci, ospravedlňujem sa. Takže predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami. Na základe smernice Európskeho parlamentu z roku 2009 č. 29 sa mení pôvodná smernica z roku 2003 č. 87 o vytvorení systému obchodovania s emisnými kvótami skleníkových plynov v spoločenstve Európskej únie. Táto novela určuje, že členské štáty do 30. 9. 2011 musia zverejniť a zaslať Komisii zoznam zariadení, na ktoré sa vzťahuje táto smernica, ako aj každé bezodplatné pridelenie kvót každému zariadeniu na svojom území. Tieto kvóty sa vypočítavajú podľa pravidiel tejto novej smernice. Na to, aby mohli členské štáty tento zoznam a pridelenie kvót zaslať Komisii, musia povinní účastníci schémy obchodovania predložiť riadne predložené údaje potrebné k výpočtu bezodplatného pridelenia emisných kvót a výpočet svojej bezodplatnej alokácie. Na základe uvedeného je potrebné čo najskôr prijať navrhovaný zákon, aby povinným účastníkom schémy obchodovania boli vypočítané a schválené bezodplatne pridelené emisné kvóty, ktoré činia v odhadovanej ročnej výške 35 mil. AAU kreditov, čo znamená vyše 500 mil. eur ročne pre spoločnosti. Ak Slovenská republika tento proces nezvládne, hrozí to, že spoločnosti si kvóty budú musieť kupovať na burze, čo bude pre väčšinu z nich likvidačné. To znamená obrovské hospodárske škody nielen vo forme príjmov firiem, ale takisto výpadok daní a tým pádom príjmov štátneho rozpočtu. Ide o všetky významné spoločnosti, v ktorých prebiehajú energeticky náročné výrobné procesy, ako sú papierne, celulózky, železiarne, oceliarne, tehelne, sklárne, energetické podniky, magnezitky, teplárne, letecká doprava a iné, aj výrobcovia automobilov. Chcel by som ešte zdôvodniť, prečo ten zhon. Pôvodný zákon bol predkladaný ešte v roku 2010, začiatkom roka, potom bol stiahnutý bývalým vedením ministerstva, potom došlo k voľbám, k zrušeniu ministerstva, ktoré znova sa etablovalo asi od 1. novembra. Vtedy sa práce spomalili na príprave zákona. A od novembra sa nám podarilo túto novelu pripraviť. A nakoľko koncom septembra Slovenská republika musí odovzdať tento zoznam, administratívne je to veľmi náročný proces, takže musíme to zvládnuť čo najskôr, aby prišla do života táto novela. A preto vás žiadam, vážení páni poslanci, poslankyne, aby ste predložený návrh na skrátené legislatívne konanie schválili. Ďakujem.
Brixi, Otto, poslanec NR SR (2015-05-15):
Ďakujem pekne, pani predsedajúca. Pán kolega Viskupič, myslím, že nie je potrebné zísť z kratšej cesty. Úplne by stálo za to sa trošku pragmaticky zamyslieť nad tým, či môžme aj v kontexte toho, čo Európska únia pripravuje, keďže smernica, resp. nariadenie o zákaze kazítok bude, či sa vám to páči, alebo nie, bude vo veľmi krátkom čase, možno v horizonte roka, dvoch implementovaná a či sa nezamyslieť nad tým, či by sme my ako krajina nemali byť možno trošku legislatívne inovatívni a možno prijať také riešenia, o ktorých sa možno už niekde nielen v Európskej únii, ale aj v okolitých krajinách hovorí, a možno by sme mohli byť rovnako, ako to bolo v prípade zákona o šmejdoch, o úžere, teraz mnohí hovorili o tých športových dôchodkoch, tí, od ktorých by si iní mali brať príklad, že pozrite, tuto už nejako funguje, tak poďme sa aj my skúsiť zamyslieť nad tým, či to robiť takto, alebo sa na to dívať úplne inak. Hovoríte tu o tom, že nie je zadefinovaný mechanizmus, ako bude, ako bude postupovať Slovenská obchodná inšpekcia. No nie je, pán Viskupič, lebo už by ste mohli vedieť, ste tu nie mesiac, že legislatívny proces sa skladá u prvého a druhého čítania. Slovenská obchodná inšpekcia v spolupráci s nami pripravuje do druhého čítania, pokiaľ tento návrh zákona prejde, presne konkrétny mechanizmu, ako budú posudzované dané výrobky, dané súčiastky, kto bude znášať náklady, kto bude robiť znalecké posudzovanie u koho, a bude to urobené tak, aby koncový užívateľ, teda klient alebo zákazník, na tom škodu mimoriadnu, pokiaľ bude mať záujem o dokázanie takejto skutočnosti, neutrpel. Nemusíte strašiť vôbec ani verejnosť, ani trhy. My sme to už zažili s pánom Martvoňom, keď sme tu robili zákon o úžere, kto tu každý chodil a ako koho strašil. Nič sa neudeje, pán Viskupič, len sa pomôže slovenským spotrebiteľom a ľuďom v tejto krajine.
Blanár, Juraj, podpredseda NR SR (2020-12-09):
Ďalší, pán poslanec Muňko, nech sa páči.
Galis, Dušan, poslanec NR SR (2022-12-08):
Ďakujem pekne za slovo. Takže, pán predseda, v rozprave vystúpili dvaja poslanci a bol podaný jeden pozmeňujúci a doplňujúci návrh. Podľa oprávnení spravodajcu vyplývajúceho z rokovacieho poriadku predkladám tento návrh na ďalší postup. Podané informácie o výsledku rokovania výboru vyplývajú štyri pozmeňujúce a doplňujúce návrhy. V rozprave pán poslanec Habánik požiadal o vyňatie návrhu podporivom, pod bodom III z informácie na samotné hlasovanie. Predkladám návrh, aby sme o návrh bodmi 1, 2 a 4 vyplývajúcich z tretej, z časti tri informácie hlasovali spoločne. Pán predsedajúci, dajte hlasovať o bodoch 1, 2 a 4.
Pellegrini, Peter, predseda NR SR (2023-12-14):
Ďakujem veľmi pekne. Na vaše vystúpenie... Len pre evidenciu, ukážte mi druhú časť tabule, ak môžem poprosiť. Pani poslankyňa Stohlová je poslednou prihlásenou s faktickou poznámkou. Ďakujem pekne. Dámy a páni, chcem podať procedurálny návrh. Ja vidím, ja dám prvý a potom dá pani poslankyňa Remišová. Vážené panie poslankyne, vážení páni poslanci, podávam procedurálny návrh, aby Národná rada rokovala dnes do 24.00 hod., zajtra, t. j. v piatok, do 16.00 hod. bez hlasovania a v pondelok 18. 12. od 10.00 hod. do 24.00 hod. s tým, že obedňajšia prestávka bude v čase od 13.00 hod. do 14.00 hod. a zároveň v tento rokovací deň sa nebude hlasovať. Najbližšie hlasovanie sa teda uskutoční v utorok 19. 12. o 11.00 hod. Je všeobecný súhlas? (Nesúhlasná reakcia pléna.) Prosím, prezentujme sa a hlasujme o tomto mojom návrhu. (Hlasovanie.) Prítomných 76 poslancov, za hlasovalo 76. Konštatujem, že sme tento návrh schválili. Podávam druhý procedurálny návrh, aby sme tlač 100, vládny návrh zákona o štátnom rozpočte, prerokovali po tlači 90, novela kompetenčného zákona. Je všeobecný súhlas? (Nesúhlasná reakcia pléna.) Prosím, prezentujme sa a hlasujme o tomto mojom návrhu. Ostatné body zostávajú v poradí, tak ako sú uvedené. (Hlasovanie.) Prítomných 76 poslancov, za hlasovalo 76. Konštatujem, že sme aj tento návrh schválili. S procedurálnym návrhom som videl prihlásenú pani poslankyňu Remišovú.
Bugár, Béla, podpredseda NR SR (2010-08-11):
Ďakujem, pán predseda. Pán poslanec Faič, problém je v argumentácii, vo vašej argumentácii. Ja si pamätám, koľkokrát to bolo zdôraznené, že idete zrušiť toto ministerstvo, zlúčiť, práve z dôvodu, aby sa ušetrilo. Už minule som vám hovoril, že ani meter štvorcového plochy, administratívnej plochy kancelárií sa neušetrilo. To znamená, tam ste neušetrili nič. Ani jedného pracovníka ste neprepustili, ani tam ste neušetrili, ale nechali ste tu chaos, neboli peniaze na výplatu, neboli zaradení zamestnanci bývalého ministerstva životného prostredia, takže my sme to museli riešiť. Nehovoriac o tom, že samozrejme, európska legislatíva je z hľadiska životného prostredia dosť zvláštna, a viete, že tam dokonca, pokiaľ ma pamäť neklame, v troch skupinách životné prostredie má veľmi dôležitú úlohu na úrovni Európy. Takže preto si myslíme, že znovu nastolenie poriadku v tomto chaose, čo ste nám zanechali, je práve potrebné čo najrýchlejšie urobiť.
Hrnčiar, Andrej, podpredseda NR SR (2019-03-29):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu uznesenia k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou (tlač 1409). Prosím spravodajcu z výboru pre ľudské práva, národnostné menšiny poslanca Juraja Soboňu, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou , tlač 1409.)
Danko, Andrej, predseda NR SR (2017-03-29):
Poprosím ešte, keďže sú to dva návrhy, ešte jeden čas pre pána poslanca. Nech sa páči.
Vašečka, Richard, poslanec NR SR (2020-11-12):
Ďakujem za slovo. Pán poslanec, začali ste mimo témy a oslovili ste ma tam menovite, tak skúsim odpovedať. Myslím si, myslím si, v úcte k vám aj k ďalším vašim kolegom, že viete, ako to je. Keď neviete, tak ste nevedomý, ale to je škoda, že po toľkých mesiacoch stále neviete, ale myslím si, že viete, takže to úmyselne zavádzate. My sme dnes nehlasovali o otváraní kostolov ani o otváraní fitiek, ani reštaurácií. Jeden z opozičných kolegov, ktorý veľmi dobre vie, ako to funguje v politike, ako to funguje v parlamente, si pripravil populistický návrh, ktorý je absolútne nerelevantný, ktorým nič nedosiahne, z dôvodov, ktoré sú politické. Ja sa s pánom Podmanickým alebo aj s vami, alebo s kýmkoľvek zhodnem v tom, že musíme hľadať spôsoby, ako pri rešpektovaní tej epidemiologickej situácie otvárať rôzne prevádzky, aj tie kostoly, aj tie reštaurácie. Ja som štyri a pol hodiny sedel v utorok na takej jednej komisii, kde sme o tomto rozprávali a hľadali sme spôsoby, ako to urobiť. Ak my teraz budeme podrážať nohy vláde ako vládni poslanci, nič nedosiahneme. Vy si prihrejete nejaké politické bodíky, čo vidno napríklad aj v reakcii niektorých poslancov na Facebooku, ale vôbec nepomôžete veci. Takže, bohužiaľ, nemôžem vám to veriť, nemôžem vidieť, že by bol v tom nejaký úprimný úmysel. Som za otvorenie kostolov, to je samozrejmé, ale takým spôsobom, ktorý bude dohodnutý, prospešný a na tom tvrdo pracujeme. Vy ste v opozícii, vy nemáte inú možnosť, len hovoriť, tak hovorte, nech sa páči. My máme zase svoje možnosti a budeme využívať tie k dobrému výsledku. Ďakujem veľmi pekne. (Potlesk.)
Hraško, Igor, poslanec NR SR (2013-10-24):
Ďakujem pekne. Pán kolega, ja len k jednej veci sa vyjadrím, ako príspevok bol príkladný, vecný, len poprosím vás a aj ostatných kolegov a dokonca aj médiá, aby nepoužívali slovo folklór v žiadnom prípade v spojení s politikou ani dianím o politike. Vysvetlím vám to takým jednoduchým príkladom, alebo teda, že folklór sú súčasné prejavy tradičnej ľudovej kultúry. Ja tuná nič ani tradičného z kultúry nevidím. Takže vás poprosím, nepoužívajte slovo folklór v takomto hanlivom prenesenom prejave. Ďakujem.
Blanár, Juraj, poslanec NR SR (2011-09-13):
Ctená pani kolegyňa Kiššová, prepáčte mi, ale použili ste vo vašom vystúpení niečo, čo naozaj je nekorektné. Povedali ste, že chýba nám elementárna slušnosť voči žene. Pani poslankyňa, tak vy, ako aj ja sme predsa politici a každý z nás musíme jednoducho strpieť určitú mieru kritiky. To, že ste si nestihli upraviť vaše vystúpenie, v ktorom bolo uvedené, že tu bolo množstvo urážok a tak ďalej, ktoré ja som naozaj nezaregistroval, a mohli ste ich pomenovať, ak teda ste videli nejaké alebo počuli nejaké urážky. Ale apelovať a možno citovým spôsobom vydierať nás mužov, že nemôžeme kritizovať pani premiérku preto, že je žena, je nekorektné. A mne z toho vychádza, a možno som porozumel asi tomu tak, že v podstate za to, že pani premiérka, ešte vtedy nebola premiérkou, hovorila o tom, že sa nebude privatizovať, a teraz sa privatizuje, za to môže nekonštruktívnosť strany SMER – sociálna demokracia. Za to, že pani premiérka povedala, že bude nulová tolerancia, a teraz tá tolerancia nie je, za to môže SMER – sociálna demokracia, lebo nie je dostatočne konštruktívna. Za to, že pani premiérka kryje politický klientelizmus a stará sa o živobytie chudáčika okresného predsedu z Nitry, za to môže nekonštruktívny SMER – sociálna demokracia. A dokonca mám pocit, že aj za to, že ste sa dostali do vlády tým, že ste oklamali voličov, tým, že ste ich zlákali na slovíčka dekriminalizácie drog, za to môže takisto SMER – sociálna demokracia. O čo je to horšie to moje vystúpenie ako vaše?
M. Číž, podpredseda NR SR: (2007-03-23):
(Prerušenie rokovania o 11.32 hodine.) (Pokračovanie rokovania o 12.00 hodine.)
Šuca, Peter, poslanec NR SR (2018-01-30):
Ďakujem pekne. Vážený pán predsedajúci, dajte, prosím, hlasovať o pozmeňujúcom a doplňujúcom návrhu pána poslanca Panáčka.
Danko, Andrej, predseda NR SR (2017-06-15):
Vážené panie poslankyne, vážení páni poslanci, poprosím o kľud. Pokračujeme v prerušovanom, v prerušenom rokovaní hlasovaním v prvom čítaní a dovoľte mi, aby som privítal delegáciu z rumunského parlamentu, z výboru pre vzdelávanie, našich kolegov, ktorí sú tu na pracovnej návšteve. (Potlesk.) Pokračujeme v prerušenom rokovaní hlasovaním v prvom čítaní o návrhu poslancov Pašku, Janíkovej, Pfundtner, Želiezku a Šimkovičovej na vydanie zákona, ktorým sa mení a dopĺňa zákon o pamäti národa (tlač 598), bod 27 schváleného programu. Dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, poslancovi Augustínovi Hambálkovi, aby hlasovanie uviedol. [Hlasovanie o návrhu poslancov Národnej rady Slovenskej republiky Jaroslava Pašku, Márie Janíkovej, Edity Pfundtner, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Puci, Róbert, poslanec NR SR (2013-05-17):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do tridsiatich dní a v gestorskom výbore do tridsatich dvoch dní od prerokovania návrhu zákona v Národnej rade Slovenskej republiky v prvom čítaní.
Jurinová, Erika, podpredsedníčka NR SR (2013-03-12):
Ďakujem. Na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Šebej.
Figeľ, Ján, podpredseda NR SR (2015-05-26):
Nech sa páči, Miroslav Kadúc.
Danko, Andrej, predseda NR SR (2019-11-26):
Pán poslanec Vážny s reakciou na faktické.
Ďuriš Nicholsonová, Lucia, podpredsedníčka NR SR (2019-04-05):
Päť faktických poznámok na vaše vystúpenie. Končím možnosť prihlásiť sa s faktickou poznámkou. Pán poslanec Klus.
Šofranko, Mária, poslankyňa NR SR (2022-11-29):
Ďakujem. Pán Mičovský, spomenul ste Národný park Poloniny a veľmi pekne ste rozprával o jeho význame, ale ja si pamätám, že ste bol veľkým kritikom zákona o ochrane prírody a krajiny a tento zákon ste nepodporil. Môžem vám garantovať, že tento park ako súčasť svetového prírodného dedičstva neostane bez zabezpečenia záchrany. V tejto oblasti je pomer vynaložených nákladov neadekvátny vzhľadom na nízky počet zásahov a finančne aj personálne je efektívnejšie, aby občasnú záchranu v týchto oblastiach robili zložky integračného záchranného systému v spolupráci s Horskou záchrannou službou. Ale tiež rešpektujem váš názor a chápem a súhlasím s vami, že, samozrejme, každý zachránený život je nesmierne dôležitý a je to to najdôležitejšie a najcennejšie, čo máme. A ja rozumiem aj vašej rozprave, aj tomu, že ste chcel podať pozmeňujúci návrh zákona. Rozumiem, chápem. Ďakujem.
Poliačik, Martin, poslanec NR SR (2014-09-24):
... ako spravodajca nemôžem tým pádom dať o ňom hlasovať. (Potlesk.)
Brocka, Július, poslanec NR SR (2014-12-11):
Ja vám to zjednoduším, pani podpredsedníčka. Ja by som pokračoval po hlasovaní, lebo mne sa zdá, že to je taká zaujímavá téma, že by sa žiadalo v kľudnejšej atmosfére diskutovať s predkladateľmi tohto návrhu. Takže ja by som po hlasovaní pokračoval.
Jarjabek, Dušan, poslanec NR SR (2011-06-17):
Pán predseda, žiadam vás, aby ste dali okamžite hlasovať o tom, o mojom procedurálnom návrhu, aby ste boli vymenený ako človek, ktorý dnes nie je schopný viesť túto schôdzu... (Potlesk a reakcie z pléna.) Preto, lebo je nervózny, nepozná rokovací poriadok, robí zásadné chyby. Žiadam vás, aby ste dali hlasovať o tom, že vás vymení na vašom poste v rámci dnešného dňa jeden z podpredsedov, napríklad pán podpredseda Hort, ten je najbližšie. (Potlesk.)
Laššáková, Jana, podpredsedníčka NR SR (2014-12-12):
O slovo sa prihlásil pán navrhovateľ, nech sa páči. A potom už pristúpime k písomne prihláseným rečníkom do rozpravy. Ako ďalší by mal vystúpiť pán poslanec Kondrót, nech sa páči.
Baránik, Alojz, poslanec NR SR (2016-05-20):
Ďakujem. Podobne deklarujem konflikt záujmov, ale v opačnom garde, ako kolega Dostál. Som advokát a teda zamestnávateľ aj v súčasnosti jedného koncipienta. Musím súhlasiť s tým, čo uviedol kolega Dostál. Tento zákon plní iný ako deklarovaný účel a jeho dôsledkom alebo ten zákon, ktorý má tento návrh zákona zmeniť, plní iný účel ako deklarovaný účel. A jeho dôsledkom naozaj nie je žiadne zlepšenie kvality advokátskych služieb. Naopak. Myslím si, že ak chceme zvýšiť kvalitu poskytovaných služieb v advokácii, musíme zlepšiť kvalitu našich škôl, ktoré sú otrasné, pokiaľ ide o prípravu advokátov. A musíme zvýšiť úroveň právneho štátu, pretože advokáti v podstate do veľkej miery nerobia nič, len vybavujú. Neriešia právne problémy, len vybavujú. Keď niekto chce riešiť právne problémy, tak musí robiť buď právne veci, ktoré nesúvisia s naším právnym prostredím alebo hlavne nie so súdmi, alebo musí pracovať pre klientov, ktorí majú právne potreby v zahraničí. Preto sa prihováram za to, aby sme aj v prostredí advokácie riešili problémy naozaj a nie zdanlivo. Ďakujem.
Laššáková, Jana, podpredsedníčka NR SR (2014-02-13):
Pán poslanec Matovič.
Beluský, Martin, poslanec NR SR (2021-01-29):
Ďakujem za slovo, pán podpredseda. Vážené pani poslankyne, páni poslanci, poslanci Marian Kotleba, Martin Beluský, Miroslav Urban, Ondrej Ďurica predkladajú do Národnej rady Slovenskej republiky návrh zákona, ktorým sa mení zákon č. 363/2011 o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia. Cieľom predloženej novely zákona je snaha o efektívne využívanie prostriedkov z verejného zdravotného poistenia na úhradu liekov pre deti, zdravotne znevýhodnené deti a starobných dôchodcov. V navrhovanej novele sa rušia limity spoluúčasti pre predmetné skupiny poistencov, z čoho vyplýva, že títo poistenci nebudú doplácať za lieky, zdravotné pomôcky a dietetické potraviny žiadnu sumu. Viac potom uvediem v rozprave, do ktorej sa hlásim ako prvý. Ďakujem pekne.
Martvoň, Anton, poslanec NR SR (2015-05-14):
Tak, pani poslankyňa Mezenská, zareagujem najskôr k tomu, čo bolo k veci, teda k návrhu zákona, že kto bude odhaľovať tie kazítka a ako sa budú odhaľovať. No bude to presne rovnaké, ako v súčasnosti sa odhaľujú vady výrobkov a tovarov ako takých, čiže cez znalecké posudky. To sa deje aj teraz, v súčasnosti pri dokazovaní vád výrobkov. No a to, čo nebolo k veci, ale chcem zareagovať. Pani Mezenská, ja som neklamal. Pozrite si 13. máj 2015 moje vystúpenie od 18.50 do 18.55, prepis je už na webe. Tam občania budú vidieť, kto tu klamal. Jasne tam bolo povedané, že ja som vám vyčítal, že ste nepodporili ani jeden môj návrh s kolegom Brixim a poslancov SMER-u a vládny SMER, čo predložil a čo bolo v prospech spotrebiteľov. Áno, vy rozprávate o spotrebiteľoch, ochrane, ale nič pre nich nerobíte z pohľadu toho, že by ste aspoň niečo, čo sa vám môže zdať dobré, podporili. Nepodporili ste nič. Toto som vám vyčítal. Zároveň som vám vyčítal, že jedna vec je prísť s nejakým návrhom zákona, ale druhá vec je prísť s návrhom zákona, ktorý pomôže spotrebiteľom, ktorý samozrejme, ten návrh, aj prejde a bude dobre urobený. Čiže ja som vám vyčítal, že nieže ste neprišli so žiadnym návrhom a že ste nepredložili, ja som vám vyčítal, že ste nepresadila žiaden návrh zákona na ochranu spotrebiteľov. Čiže keď niekto nič nepresadí, tak im nejako, tým spotrebiteľom, nepomohol. My s kolegom Brixim a so stranou SMER sme prišli s viacerými návrhmi a to som vám vyčítal, že ste ani jeden z nich proste nepodporila. To, čo ste povedali, že zákon o šmejdoch je populistický. No tak to si vyprosujem. Zvlášť keď z tohto zákona čerpala aj Česká republika, zvlášť keď je to na webe, nás pochválila priamo v reportáži Česká televízia a režisérka filmu Šmejdi, ktorá na to poukázala. To, čo ste spomínali, že naše zákony sú neefektívne. Znova, je to na webe, sú to už konkrétne fakty, štatistiky. Po účinnosti zákonov, ktoré prijala strana SMER, sa znížil počet exekúcií o 111-tisíc... (Prerušenie vystúpenia časomerom.)
Mikulec, Roman, minister vnútra SR (2022-12-01):
Ďakujem pekne, pán poslanec, za otázku. Myslím, že minister obrany ju zodpovedal úplne presne. Reakcia vlády je taká, akú spomenul. Spravodajské služby a, samozrejme, aj orgány činné v trestnom konaní sa tejto otázke venujú s patričnou pozornosťou. Tak, samozrejme, aj Policajný zbor sa zaoberá každou informáciou, ktorá zakladá podozrenie z páchania trestnej činnosti. Eviduje aj informácie o nezákonných policajných staniciach, ktoré si čínsky totalitný režim zakladá po celom svete, a to vrátane územia Slovenska. Toho času je realizované preverovanie dostupných informácií, ktoré sa konajú v súčinnosti so spravodajskými službami, tak ako spomínal aj pán minister obrany, a v prípade zistenia spáchania trestnej činnosti bude, samozrejme, Policajný zbor postupovať podľa príslušných právnych predpisov. Ďakujem pekne.
B. Bugár, podpredseda NR SR: (2003-04-24):
Otváram všeobecnú rozpravu a pýtam sa, či sa hlási niekto ústne do rozpravy. Pani poslankyňa Beňová ako jediná. Končím možnosť sa prihlásiť ústne do rozpravy. Nech sa páči, máte slovo. M. Beňová, poslankyňa: Ďakujem veľmi pekne, pán predsedajúci. Ctené kolegyne, vážení kolegovia, vážim si návrh predkladateľa, chcem však upozorniť, že sme prijali v Národnej rade uznesenie, ktorým sme zaviazali vládu, aby upravila mandát poslanca Národnej rady vo vzťahu k vykonávaniu mandátu poslanca Európskeho parlamentu, a to v čase, keď pán minister vnútra predkladal návrh zákona o voľbách do Európskeho parlamentu, takže uznesenie Národnej rady vo vzťahu k zlučiteľnosti, resp. nezlučiteľnosti mandátu už Národná rada prijala. Takisto si myslím, že môžem podporiť v tejto chvíli pozíciu a návrh ústavnoprávneho výboru. Naozaj si myslím, že ak ideme robiť zásah do ústavy, tak že by mal byť veľmi dobre pripravený a že by sme tam potom mali zapracovať ešte aj nejaké iné náležitosti, nielen postavenie poslanca Európskeho parlamentu a výkon jeho mandátu vo vzťahu k poslancovi Národnej rady Slovenskej republiky, ale, povedzme, aj k ďalším významným funkciám. Chcela som teda vo svojom vystúpení len potvrdiť, že to stanovisko ústavnoprávneho výboru považujem za správne, ale že v budúcnosti naozaj v zmysle toho uznesenia, ktoré sme prijali tu v Národnej rade na poslednej schôdzi, by sa táto vec mala rozhodne v ústave riešiť. Ďakujem.
Lehotský, Tomáš, poslanec NR SR (2022-09-21):
Ďakujem veľmi pekne. Pán Susko, vy hovoríte teda o tom, že tento zákon je prijatý účelovo na to, aby bol odvolaný Žilinka. No na Slovensku dnes koncentruje Generálna prokuratúra obrovskú moc. Ťažko hľadať taký sovietsky model niekde vo vyspelej západnej Európe. Snáď aj vy, pán Susko, musíte uznať, že nie je bezpečné a rozumné, aby mal jeden človek, jeden generálny prokurátor v rukách tak silnú moc, lebo len on sám, lebo nakoniec on sám rozhoduje na Generálnej prokuratúre, rozhodoval o tak závažných veciach, ako je napríklad ukončenie trestného stíhania tesne pred tým, ako ide vec na súd, bez toho, aby voči takémuto rozhodnutiu existoval akýkoľvek opravný prostriedok, bez ohľadu na to, aby rozhodnutia generálneho prokurátora podliehali akejkoľvek transparentnosti, s tým, že takýto GP je neodvolateľný. Je potom logické, že tak obrovsky koncentrovaná moc nakoniec vytvára na generálneho prokurátora obrovský tlak rôznych záujmových skupín. A nie každý dokáže odolať, aj preto sa tu roky boríme s generálnymi prokurátormi, ktorí nespĺňajú morálne princípy. Za všetky príklady stačí uviesť Trnku a nahrávku, ako ho Kočner obviňuje z toho, že vydiera Haščáka nahrávkou Gorily. Pán Susko, nemyslíte si, že aj pre Generálnu prokuratúru je kľúčové, aby bola pod verejnou kontrolou, aby mohol byť odvolaný generálny prokurátor, ak sa ukáže, že nerešpektuje rozhodnutia najvyšších súdnych autorít, aby nekoncentroval tak veľkú moc aj cez § 363? Vy ste okej s prokuratúrou sovietskeho typu? Nemyslíte si, že ak to tak nebude, budeme donekonečna odsúdení na generálneho prokurátora, ktorý, generálnych prokurátorov, ktorí morálne zlyhávajú? V tejto súvislosti je len symptomatické, že dnes máme na čele Generálnej prokuratúry človeka, ktorý chodí do Moskvy oslavovať výročie ruskej totalitnej prokuratúry, ktorá už roky prenasleduje politických väzňov či šíri ruské hoaxy v čase, keď ruské tanky zabíjajú tisícky civilistov.
Glváč, Martin, podpredseda NR SR (2017-09-11):
Ďakujem. Ďalší v rozprave, pán poslanec Galek.
Laurenčík, Milan, podpredseda NR SR (2021-10-06):
Vám sa čas nezastavuje, lebo ste navrhovateľ a čítate pozmeňujúce návrhy.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 129 poslancov, za 89, proti žiadny, zdržalo sa 39, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Bartek, Michal, poslanec NR SR (2024-06-11):
Ďakujem veľmi pekne. Vážený pán predsedajúci, vážené kolegyne, kolegovia, predseda Národnej rady Slovenskej republiky rozhodnutím č. 362 z 10. júna 2024 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a o doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 353, na prerokovanie Výboru Národnej rady Slovenskej republiky pre obranu a bezpečnosť s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre obranu a bezpečnosť prerokoval návrh vlády na skrátené legislatívne konanie na svojej 17. schôdzi dňa 10. júna 2024 a prijal uznesenie 33, ktorým odporúča Národnej rade Slovenskej republiky vysloviť súhlas s prerokovaním o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 354, v skrátenom legislatívnom konaní na 15. schôdzi Národnej rady Slovenskej republiky. Vážený pán predsedajúci, prosím, otvorte rozpravu. Ďakujem veľmi pekne.
Blanár, Juraj, podpredseda NR SR (2021-06-15):
Pán poslanec Kuriak, máte slovo, nech sa páči.
Kažimír, Peter, podpredseda vlády a minister financií SR (2018-06-19):
Stihnem to, stihnem to. Dámy a páni, k tejto téme, myslím si, že bolo povedané všetko, a myslím, že tie tábory sú jasne rozdelené vo veci pohľadu na tento typ dane. Opakujem ešte raz, nahrádzame odvod, ktorý tu funguje už vyše roka, rok a pol, s ktorým sa naučili žiť aj poisťovne, presne tak ako to pán Heger pred chvíľou prečítal zo správy Národnej banky Slovenska, to znamená bez nejakých fatálnych otrasov v oblasti cenotvorby poistných služieb. Ja tomu rozumiem, ja rozumiem, samozrejme, komunikácii opozície, sám som sedel, mal som tú česť sedieť niekoľko mesiacov v opozičnej lavici, potom sme vďaka rozhodnutiu SaS boli vyslobodení z tejto trestnej lavice, takže odvtedy máme možnosť byť na druhej strane stolu. Ja tomu rozumiem, ja rozumiem, že sa dá nakŕmiť na každej téme a táto téma nie je populárna, ja tomu úplne rozumiem. Ani moja úloha nie je zbierať populárne body v krajine, mojou úlohou je plniť príjmy štátneho rozpočtu; pán poslanec Dostál, dobrú chuť vám prajem. (Reakcia z pléna.) Takže ja vám len chcem; aj na výbore vám prajem dobrú chuť aj všetko dobré. Ale chcem len, chcem len povedať, že bolo povedané všetko. My, vláda, vládna koalícia nemá peniaze, aby mohla investovať do inzercie, aby mohla robiť z poisťovní a z niektorých majiteľov poisťovní idiotov, ako to robia tieto niektoré poisťovne z vlády, my na to naozaj nemáme ani zákonné a iné možnosti. A chcem sa aj jednou vetou asi naozaj vyjadriť aj k tej kampani, ktorá bola nadmieru, bola proste mimo misu, bola odporná, dezinformačná, manipulatívna a bola financovaná z peňazí klientov poisťovní, o tom vás proste ubezpečujem. Takže je to za nami, je to za nami a tento zákon je v rukách poslancov Národnej rady aj návrh, ktorý prišiel z vlády, ale aj pozmeňovacie návrhy, ktoré máte pred sebou. A opakujem, ak v tejto oblasti funguje konkurencia, a my sme presvedčení, že funguje vzhľadom na počet poisťovní, ktoré operujú na Slovensku, vzhľadom na ich medzinárodný charakter, je to úplne štandardné prostredie, kde prebieha taký, by som povedal, niekedy až bratovražedný súboj o klienta a tento súboj podľa nás pomôže sa vysporiadať aj poistnému trhu s týmto typom dane. A odpoveďou je, je to jednoznačné, časť tejto dane predpísanej sa môže preniesť do cien, ale časť určite absorbuje, absorbujú poisťovne, ktoré budú chcieť zmeniť svoj podiel na trhu. Takže stane sa to predmetom konkurenčného súboja a v tom nevidím nič zlé a je na klientoch, aby neboli ako ovce a nenechali sa poistiť svojimi proste sluhami, lebo to sú sluhovia poisťovne, tak isto ako všetci ďalší poskytovatelia služieb slúžia, majú slúžiť ľuďom. To znamená, majú sa vysporiadať s poisťovňami, ktoré ich budú chcieť oholiť, nohami, majú hlasovať nohami, to znamená majú prejsť poisťovne, ktorá im poskytne lepšie služby za nižšiu cenu, a takéto služby sú dostupné aj na slovenskom trhu. Ďakujem.
P. Hrušovský, predseda NR SR: (2005-02-08):
Nech sa páči. M. Abelovský, poslanec: Teraz, prosím, dajte hlasovať o 3. časti, najprv o bodoch 1, 2 spoločne.
Ďuriš Nicholsonová, Lucia, podpredsedníčka NR SR (2016-10-11):
Ďakujem, pán minister, chcem sa vás opýtať, či toto možno chápať ako záverečné slovo navrhovateľa. (Reakcia navrhovateľa.) Ďakujem pekne. Pán spravodajca, chcete vystúpiť? Nech sa páči, poprosím vás.
Hambálek, Augustín, poslanec NR SR (2024-06-12):
Na základe oprávnenia ako spravodajcu predkladám teraz návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
A. Belousovová, podpredsedníčka NR SR: (2007-06-21):
Ďalšiu otázku adresovala pani poslankyňa Klára Sárközy ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Vážená pani ministerka, v analýze vplyvov zavedenia 2. piliera na hospodárenie Sociálnej poisťovne sa píše o viacerých alternatívach vo veci sprísnenia podmienok nároku na predčasný dôchodok. Mohli by ste konkretizovať navrhované opatrenia v tejto oblasti?“ Nech sa páči, pani ministerka, odpovedajte a oznámte ukončenie odpovede.
P. Paška, predseda NR SR: (2008-09-10):
(Hlasovanie.) 143 prítomných, 142 za, 1 nehlasoval. Návrh sme postúpili do druhého čítania.
M. Číž, podpredseda NR SR: (2009-04-28):
vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení zákona č. 479/2005 Z. z. (tlač 891), spoločná správa výborov 891a. Odôvodní  v tomto čítaní tento návrh pán minister. Má slovo.
P. Hrušovský, predseda NR SR: (2004-12-02):
Otváram rozpravu v treťom čítaní o vládnom návrhu zákona o sociálnom zabezpečení policajtov a vojakov. Pýtam sa pánov poslancov, či sa chce niekto prihlásiť do rozpravy k prerokúvanému návrhu zákona. Nie. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúcimi návrhmi s odporúčaním gestorského výboru. Hlasujeme. R. Vavrík, poslanec: Odporúčanie je, samozrejme, schváliť.
Šeliga, Juraj, podpredseda NR SR (2021-02-04):
Ďakujem. Pán poslanec Herák, nech sa páči.
Laurenčík, Milan, podpredseda NR SR (2021-10-06):
Prosím, pani spoločná spravodajkyňa, počúvajte ma, keď ja teraz hovorím. Ktorým sa dopĺňa zákona č. 49/2002 Z. z. o ochrane pamiatkového fondu, tlač 593, bod 75 schváleného programu. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov a o doplnení zákona č. 326/2005 Z. z. o lesoch v znení neskorších predpisov , tlač 593.)
Taraba, Tomáš, poslanec NR SR (2021-09-21):
Pani kolegyňa, tak ja za seba poviem, že za tieto návrhy hlasovať budem a zas nebudem hlasovať za vznik toho inštitútu ako takéto, a to nie preto, že by som spochybňoval úmysel kohokoľvek z vás, ale ja vidím, skôr že to dopadne takými, bude to mať také základné črty. A teraz vám poviem, predstavte si, že jedného dňa vy budete ministerka zdravotníctva, asi chcete byť, no a teraz si zriadite inštitúciu, ktorá bude plná, dáte tomu proste nejakú nálepku, že tam je plno kvalitných odborníkov, ktorí sledujú proste ten skutočný verejný záujem, a oni vám jedného dňa povedia, že povedzme na základe ich analýzy by ste mali nakúpiť CT-čka a vy sa rozhodnete nakúpiť, ja neviem, nejaké postele. A teraz automaticky vy sa dostanete aj napriek tomu, že ste ministerka, že máte mandát strany, parlamentu a tak ďalej, vy sa dostanete do konfliktu s tou inštitúciou, no a budete prezentovaná automaticky, že idete proti názoru odborníkov, proti, proti vedeckým analýzam a jednoducho budete automaticky v negatívnom svetle. To znamená, že vy tu nevytvárate inštitúciu, ktorá, ktorá bude niečo viac ako, ako lobistická nakoniec organizácia, pretože buď budete robiť to, čo vám oni odporúčajú, a vy nebudete mať politickú silu sa proti tým ľuďom postaviť, lebo už to vieme, ako to funguje, nájdu si politické krytie a povedia, no tá zástupkyňa SaS ide proti vedeckému rozumu, proti logike a tak ďalej. To znamená, že napríklad mi tu úplne chýba to, čo na Západe je, že ani raz ste nespomenuli, že by tam mal byť vyriešený nejaký potenciálny konflikt záujmov tých ľudí, ktorí vnútri sú. Podľa mňa to treba veľmi exaktne povedať, že ktorí ľudia, a to sú teda veľmi prísne kritériá, len už nemám čas, tak asi vystúpim v ro... (Prerušenie vystúpenia časomerom.)
Ďurica, Ondrej, poslanec NR SR (2021-06-30):
Ďakujem pekne za slovo, pán podpredseda. Pán kolega Fico, viete, čo je problém tohto parlamentu, že tu sedia poslanci, ktorí sú úplne, ale úplne mimo realitu a to je zjavné aj zo všetkých tých alebo z mnohých tých faktických poznámok. Jednoducho tu je absolútne legitímne prečítaná správa Slovenskej informačnej služby, tu sú jasne dané dôkazy, tu sú jasné vyjadrenia, ani nie Fica, ani nie Pellegriniho, ani nikoho z vás z ďalšej opozície, to sú vyjadrenia inštitúcií, ktoré do toho majú čo povedať, majú tú legitimitu a majú tú vážnosť v spoločnosti, aspoň tak by ste to mali vnímať ostatní a je to absolútne prehliadané a absolútne spochybňované. Tu sa vyskladala skladačka obludných rozmerov, ako tu bolo povedané, a vy to ako vládni poslanci úplne prehliadate. Na jednej strane sa dušujete, ako vám ide o spravodlivosť, demokraciu, a to ste chceli vniesť novú politiku do slovenskej spoločnosti, ale robíte pravý opak. Tak sa naozaj, pán Fico, nedivím, že tieto veci jednoducho tu vyznejú, akoby sme o nich rokovali v prázdnej sále. Veď to je choré, veď sa, veď sa zamyslime nad tým, čo všetko tu už bolo povedané. Zamyslime sa nad vyjadreniami, či už elitných policajtov, alebo ďalších šéfov Slovenskej informačnej služby a ďalších a ďalších, a jednoducho berme to konečne do úvahy. Kde sú dnes tie médiá, kde sú všetci tí novinári, prečo mlčia? Viete, čo ich trápi? Či Fico zaplatil lístok, keď sa bol kúpať v bazéne, a či to vie preukázať. Toto sú veci, ktoré vy máte na starosti.
Žiga, Peter, podpredseda NR SR (2024-10-23):
Prosím, prezentujme a hlasujme. (Hlasovanie.) 137 prítomných, 116 za, 21 sa zdržalo. Konštatujem, že sme tento návrh schválili. Pristúpime k hlasovaniu o bode 16 programu, je to prvé čítanie o vládnom návrhu zákona, ktorým sa mení a dopĺňa zákon č. 440/2015 o športe. Máme to uvedené ako tlač 519. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Erikovi Vlčekovi, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 519.)
Hrnčiar, Andrej, podpredseda NR SR (2018-09-17):
Pán poslanec Kotleba.
Hrušovský, Pavol, podpredseda NR SR (2011-02-02):
Ďakujem, pán poslanec. Prosím, zaujmite miesto pre spravodajcov. Otváram rozpravu. Písomne nemám žiadnu prihlášku. Ústne sa do rozpravy nechce prihlásiť nik z prítomných pánov poslancov, preto vyhlasujem rozpravu za skončenú. A prerušujem rokovanie o vládnom návrhu zákona o cenných papieroch. A poprosím pána podpredsedu vlády, aby predložil Národnej rade vládny návrh zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov . ktorý prerokovávame ako tlač 182. Pán podpredseda vlády, máte slovo.
Bugár, Béla, podpredseda NR SR (2011-06-29):
Na vystúpenie pána ministra s faktickými poznámkami sa hlási jeden. Končím možnosť sa prihlásiť do faktických. Pán poslanec Kalist, nech sa páči.
Majorová Garstková, Jana, poslankyňa NR SR (2021-11-23):
Ďakujem pekne za slovo. Kolega, chcem sa ti aj ja poďakovať za tvoje vystúpenie v rozprave, že si objasnil situáciu, aká je momentálne s týmto zákonom a ako budeme pristupovať pri hlasovaní. Táto novela je reakciou na viaceré problémy v štátnej správe. Na úradoch je v súčasnosti množstvo spoľahlivých zamestnancov. Sú tam, žiaľ, aj takí, ktorí svoju prácu nevykonávajú ani správne, ani svedomito, ani s takým nasadením, ako by sa od nich očakávalo. Novelou predpokladáme zlepšenie prístupu k zamestnanosti pre všetkých kvalitných a kvalifikovaných uchádzačov. Táto novela prináša možnosť uspieť vo výberových konaniach a mať na vybraných pozíciách aj nových, iných odborníkov. Práve novelou zákona o štátnej službe v roku 2017, ktorú smeráci prijali, sa zvýšili nároky na ochranu štátnozamestnaneckých miest, konkrétne zavedením požiadavky zdôvodňovať výmeny a zavedenie služobného hodnotenia výkonu zamestnancov ako dôvodu na prepustenie. To je absurdné, tí ľudia sú tam jednoducho zabetónovaní. Dodnes mnohí robia prieky a naschvály. A presne, ako kolega povedal, sú to ľudia dosadení bývalou vládou, ktorí dodnes pracujú na ich pokyny. Ďakujem.
P. Paška, predseda NR SR: (2007-09-12):
(Hlasovanie.) 139 prítomných, 127 za, 10 sa zdržalo, 2 nehlasovali. Konštatujem, že sme pridelili návrh zákona výborom a určili lehoty na prerokovanie. Pán poslanec Matejička uvedie hlasovanie o vládnom návrhu zákona, ktorým sa mení a dopĺňa zákon č. 382/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 369).
Glváč, Martin, podpredseda NR SR (2017-03-31):
Ďakujem. Otváram všeobecnú rozpravu. Do rozpravy som dostal šesť prihlášok, za klub OĽANO pani poslankyňa Verešová a potom ďalej pán poslanec Marosz, Jurinová, Heger, Remišová a Krajčí. Nech sa páči, pani poslankyňa.
Zmajkovičová, Renáta, podpredsedníčka NR SR (2012-11-28):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pani poslankyňa Vaľová.
Hrnčiar, Andrej, podpredseda NR SR (2017-10-13):
Ďakujem. Pán poslanec Drobný, nech sa páči.
Fecko, Martin, poslanec NR SR (2013-06-21):
Ďakujem pekne. Myslím si, že aj tým, že sa vyhodilo tých 300 pracovných miest, znovu sa tu nejakým spôsobom zjemňuje. Lebo tam bola podmienka „a“, to znamená nie „alebo“, ale „a“. A akonáhle sme to vyhodili, teda ako pozerám, zo spoločnej správy, tak viac-menej ešte tam máme priechodnosť jednoduchším možnostiam prísť k takýmto pozemkom. Ako viete, ja stále kritizujem, že tie naše pozemkové práva na Slovensku ako keby sa vracali späť do toho socializmu. A nemôžem si pomôcť, ale aj tento zákon ma v tom znovu utvrdzuje. Pretože keď nemáme na to, tak neskáčme na výšku, na ktorú nemáme. Keď raz je tá príprava pozemku aj s výkupom, tak musí ten občan cítiť, že ten štát mu dal to, s čím on je spokojný. A to je hlavná chiméra, ktorú momentálne tých 20 rokov ja tu zažívam, že stále je to vlastnícke právo tých obyčajných ľudí na samom chvoste. Prečo sa tá investícia nerobí tak, že keď nemám pozemok, nemôžem ísť bez tej investície. Nemôžem! Veď to sú tie čierne stavby. A ryba smrdí od hlavy! To znamená, že keď my to ukážeme, ako sa dá robiť šmahom ruky cez nejaké rozhodnutie vlády, že to bude národohospodárska výstavba, bude záujem, tak predsa aj ten drobný si povie, no tak ja si tam staviam. Prečo máme tých čiernych stavieb toľko? Pretože u nás sa môže stavať hocikde bez papierov, bez povolení, bez všetkého a toto tu ešte to, by som povedal, znásobuje. Vážení, keď nenájdeme peniaze na vysporiadanie majetkoprávnych vzťahov a založenie listov vlastníctva, nemôžme žiadne investičné celky tu plánovať. A môže mi tu hovoriť každý, čo chce. Takže, vážení, dajme šancu tým obyčajným vlastníkom, ktorí to neberú z tých špekulantských dôvodov, ale ktorí sú tam vlastníci, ako to povedal pán Matovič, ktorí to už majú 200, 300, 500 rokov ten pozemok. A konečne k nemu prišli, aby zaň dostali to, čo je ten pozemok hoden, a aby si oni boli vedomí, že ten štát ich neokradol... (Prerušenie vystúpenia časomerom.)
Blanár, Juraj, podpredseda NR SR (2021-03-31):
Pán poslanec Vladimír Faič, nech sa páči.
Nemky, Martin, poslanec NR SR (2019-03-27):
Pán predseda, prosím, dajte, hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti. Ďalej, že za gestorský výbor určuje ústavnoprávny výbor s tým, aby výbory prerokovali vládny návrh zákona v druhom čítaní do 3. mája 2019 a v gestorskom výbore do 7. mája 2019.